ดึงธอส.ให้บริการ สมัครสมาชิกกอช.
กอช.จับมือ 4 แบงก์ เปิดจุดให้บริการกว่า 3,500 สาขา ทั้งสมัครสมาชิก ส่งเงินสะสม
7 ม.ค. 2560

โพสต์ทูเดย์ - กอช.จับมือ 4 แบงก์ เปิดจุดให้บริการกว่า 3,500 สาขา ทั้งสมัครสมาชิก ส่งเงินสะสม
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. เปิดเผยว่า ปัจจุบันประชาชนสามารถสมัครเป็นสมาชิกและส่งเงินสะสม กอช.ได้ผ่านทาง 4 ธนาคารทั่วประเทศ ได้แก่ ธนาคารกรุงไทย ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) และธนาคารอาคารสงเคราะห์ (ธอส.) รวมทั้งสิ้นกว่า 3,500 สาขา จากแต่เดิม กอช.มีหน่วยรับสมัครสมาชิกเพียง 3 ธนาคารเท่านั้น
ทั้งนี้ ได้เปิดตัว ธอส.เข้าร่วมเป็นหนึ่งในหน่วยรับสมัครสมาชิกเมื่อเดือน ธ.ค. 2559 ที่ผ่านมา ซึ่งลูกค้าที่มาใช้บริการของธนาคารทั้ง 3 แห่ง ยังสามารถสมัครเข้าเป็นสมาชิก กอช.และนำส่งเงินสะสม การเปลี่ยนแปลงข้อมูลส่วนตัวของสมาชิก การเปลี่ยนแปลงผู้รับประโยชน์ ตลอดจนการตรวจสอบยอดเงินสะสมและเงินสมทบได้ โดยใช้เพียงบัตรประชาชนใบเดียว
อย่างไรก็ดี ผู้มีสิทธิสมัครจะต้องมีอายุระหว่าง 15-60 ปี เป็นนักเรียนนักศึกษา ผู้ประกอบอาชีพอิสระ แรงงานนอกระบบที่ไม่อยู่ในระบบบำเหน็จบำนาญที่มีการจ่ายสมทบโดยรัฐบาลหรือนายจ้างยังคงเดินหน้าในเรื่องการเพิ่มจุดบริการช่องทางในการสมัครสมาชิกและนำส่งเงินสะสม ทั้งธนาคารพาณิชย์และสถาบันการเงินชุมชนต่างๆ เพื่ออำนวยความสะดวกและเข้าถึงประชาชนในทุกพื้นที่